open-index/open-wikipedia-markdown huggingface dataset:
Baryonyx

***Baryonyx*** var en rovdinosaur som levde i Kritt perioden. De fleste dinosaurer kan grupperes i noen få grunnfasonger, men det hender iblant at vi oppdager en som er annerledes. *Baryonyx* er en av dem. *Baryonyx *var en av de store rov dinosaurene, med en lav kropp som balanserte på de sterke bakbena ved hjelp av en lang hale. Men den holdt halsen rett frem, ikke i en S-form, slik som andre kjøttetende dinosaurer. Kjevene var lange og smale og fulle av små, spisse tenner, og dette gjorde at hodet så ut som et krokodillehode. Forbena var svært store, og på den første fingeren, tommelen, satt det en svær klo som var over 30 cm lang. Navnet *Baryonyx* betyr nemlig "tung klo". *Baryonyx* kunne bli 9 meter lang og 3,5-4 meter høy. 

"*Hva kan en slik skapning ha spist?"* er et spørsmål som har blitt diskutert blant forskere. Noen små rester etter det siste måltidet ble funnet i mageregionen til det eneste *Baryonyx*-skjelettet som er oppdaget. Dette var hovedsakelig skjell og ben etter fisk. *Baryonyx* var åpenbart en fiskeeter. *Baryonyx* bruker de mange små tennene i de lange kjevene til å holde det glatte byttet godt fast, så bærer den fisken inn blant bregnene i skyggen av bartrærne for å spise. Forskerne har også funnet deler av* [[Iguanodon]]* ben i magehulen til* Baryonyx*. Vi kan ikke helt forestille oss denne dinosauren angripe noe slikt som en levende* Iguanodon*. *Baryonyx* kunne kanskje ha brukt de svære kjevene sine til å drepe, men tennene har ikke riktig form eller størrelse for denne type jakt. Kan hende var *Baryonyx* like mye åtseleter som en fisker. Kanskje de lange kjevene kunne stikkes inn i døde dinosaurer og nå innvollene, slik gribbene gjør i dag. *Baryonyx* er den rovdinosauren som hadde flest tenner, dobbelt så mange på hver side av kjeven. En normal rov dinosaur hadde 16, mens *Baryonyx* 32. Dette er også et tegn på at Beryonyx var fiskeeter, de mange små tennene var perfekte til å snappe opp glatte fisker fra vannet.

## Referanser
Philip Erenberg

Dr. **Philip «Phil» Richard Erenberg** (født 16. mars 1909 i Ukraina, død 2. februar 2002) var en amerikansk turner.

## Resultater
Han deltok i køller (*indian clubs*) under sommer-OL 1932 i Los Angeles, der han fikk sølvmedalje. George Roth vant denne konkurransen.

På nasjonalt nivå ble han USA-mester i køller i 1932, foran Alfred Jochim.

## Biografi
Erenberg ble født i Ukraina, som den gang var en del av Det russiske keiserdømmet. Familien flyttet til Chicago i USA da han var 3 år gammel. Han hadde én bror og én søster.

Etter et år på high school i Chicago flyttet han til Los Angeles, og fortsatte utdanningen på Roosevelt High School. Denne skolen var bare ett år gammel da Erenberg begynte her. Etter å ha vært mye syk da han bodde i Chicago, endret dette seg da han kom til Los Angeles. Han ble mye mer frisk her, og via en gymlærer fattet han interessen for idrett. Skolen var imidlertid dårlig utstyrt med apparater, så de trente primært på tauklatring, køller og frittstående. Etter high school begynte han på college; UCLA. Her fortsatte han å drive med køller. Køller, og turn generelt, ble i denne perioden også mer utbredt, og han kunne etterhvert også delta i delstats- og nasjonale mesterskap.

Han vant et nasjonalt mesterskap i køllesvinging, og fikk etterhvert medlemskap i Los Angeles Athletic Club (LAAC), en klubb han senere konkurrerte for. Før OL i 1932 var det to kvalifiseringskonkurranser i USA; et i Los Angeles og et i New York. Det var ikke mange konkurrenter i hans kvalifisering i Los Angeles, så han kvalifiserte seg greit til OL.

Etter OL gikk han ferdig medisinske studier ved University of California, og etablerte et legekontor i Los Angeles. Dette var i 1934, og han hadde sin medisinske praksis i det samme kontoret i hele 53 år. Han begynte som fødselslege, men dreide over på indremedisin. Her har han fokusert på å også hjelpe vanskeligstilte.

Hans hobbyer har vært bl.a. golf og bowling.

## Referanser


## Eksterne lenker
* 
* Intervju med Erenberg
Evy Kasseth Røsten

**Evy Kasseth Røsten** (født 1978) er en norsk skuespiller og regissør som blant annet har spilt i *[[Død snø]],* utespelet *[[Elden]]* og *[[Hawaii, Oslo]]*. Hun kommer fra Malm i Nord-Trøndelag, og er gift med skuespiller Paul Ottar Haga. I årene 1994–1997 studerte hun ved Inderøy videregående skole, musikk/dans/drama.

## Film og TV
* *[[Sejer – Djevelen holder lyset]]* – Anita
* *[[Svarte penger – hvite løgner]]*
* *[[Solstikk]]* – Amanda
* *[[Hawaii, Oslo]]* – Åsa
* *[[Grenselos]]* – Eva
* *[[Den unge Ibsen]]*  – Sofie Holst
* *[[Seks som oss]]* – Birgitte
* *[[Død snø]]* – Liv
* *[[Sammen]]*
* *[[Spesialenheten]]*
* *[[Hotel Cæsar]]*  – Mie  Andersen
* *[[Reisen til Julestjernen]]*  – Petrine
* *[[Noe som skjedde på jobben]]*  – Marit
* *[[Hjerterått]]*  – Karen
* *[[Dauinger]]*
* *[[Operasjon Arktis]]*  – Helikopterpilot

## Teater
### Trøndelag Teater
* *[[Peer Gynt]]* – Lille Helga
* *[[Amadeus (teaterstykke)|Amadeus]]* – Katarina Cavalieri
* *[[Medeas barn]]* – Lille Medea
* *[[Kristin Lavransdatter]]* – Ingebjørg og Jartrud
* *[[Fantastiske Pepsi Love]]* – Annika
* *[[Eplehagen]]* – Philippa

### Nationaltheatret
* *[[De 3 Musketerer]]*

### Nord-Trøndelag Teater
* *[[Om desse steinana tala]]*
* *[[Bytingen]]*
* *[[Flink Pike]]* – Bolette
* *[[St.Hansnatten]]* – Juliane
* *[[Jul i Blåfjell|Blåfjell]]* – Rødnissejenta
* *[[Juvikfolket]]*
* *[[På tvert]]*

### Sør-Trøndelag orkesterforening
* *[[Bergljot]]*

### Rohdeaass Produksjoner
* *[[Huset skal rives]]* – Willie

### Regi
* *[[Herøyspelet Kongens Ring]]*
* *[[Birkebeinerspelet]]*
* *[[Snekker Andersen og julenissen]]*
* *[[Oda fra havet]]*
* *[[Bronsebukkene]]*

## Referanser




## Eksterne lenker
* 
* Evy Kasseth Røsten hos Filmweb
*
Ron Springett

**Ronald Springett** (født 22. juli 1935 i London, død 12. september 2015) var en engelsk fotballspiller. Han var målvakt for Sheffield Wednesday FC og Queens Park Rangers FC, samt spilte 33 landskamper for . Han spilte for England under VM i fotball 1962 og var også med i troppen da England ble verdensmester på hjemmebane i 1966. Han er blant de engelske spillerne som har fått gullmedaljen tildelt i ettertid, etter en regelendring angående medaljemottakere i VM i fotball. 

Springett startet sin karriere hos Queens Park Rangers og ble i mars 1958 kjøpt opp av Sheffield Wednesday for 10 000 pund. Etter ti sesonger og 384 kamper for Sheffield-klubben, flyttet han i 1967 tilbake til QPR, hvor han avsluttet sin aktive karriere.

## Referanser


## Eksterne lenker
* 
* Sheffield Wednesdays offisielle hjemmeside
* Englandfanzine
Albert Delbecque

**Albert Delbecque** var en belgisk fotballspiller som deltok i De olympiske leker i 1900 i Paris.

Delbecque spilte på det belgiske laget Université de Bruxelles. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget Upton Park F.C. beseiret Union des Sociétés Françaises de Sports Athlétiques 4–0 den 20. oktober 1900. Tre dager senere vant det franske laget over Université de Bruxelles 6–2. I ettertid har Den internasjonale olympiske komité valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
* 1900  Paris -  Bronse i fotball  Belgia

## Eksterne lenker
*
Gerry Byrne

**Gerald «Gerry» Byrne** (født 29. august 1938 i Liverpool, død 28. november 2015 i Wrexham) var en engelsk fotballspiller. Han spilte i hele sin karriere for Liverpool FC og for det meste som venstre-back. Byrne skrev under lærlingkontrakt med Liverpool i 1953 og ble profesjonell spiller 30. august 1957, dagen etter hans 17-årsdag. Han var på vei bort fra klubben da Bill Shankly tok over som manager i 1959, og så at han hadde potensial. Ellers var han mest kjent for å ha fullført FA-cupfinalen i 1965 med brukket kragebein.

Byrne var med i troppen til  som ble verdensmester på hjemmebane i 1966 og fikk sin gullmedalje i etterkant, i likhet med de elleve andre i troppen som ikke spilte finalen. Han spilte to landskamper for England.

I 1969 la han opp som aktiv spiller etter 274 ligakamper og to mål for Liverpool.

## Meritter
* Engelsk ligamester: 1963-64 og 1965-66
* Charity Shield: 1964, 1965 og 1966
* FA Cupvinner: 1965
* VM i fotball: Verdensmester 1966
* Cupvinnercupen: finalist 1966

## Referanser




## Eksterne lenker
* 
*  Profil på Liverpool FCs offisielle hjemmeside
* 
*  Profil på Thisisanfield.com
Nyt Tidsskrift

***Nyt Tidsskrift*** var et norsk tidsskrift som utkom 1882–87 og 1892–95.

*Nyt Tidsskrift* ble grunnlagt av Ernst Sars og Olaf Skavlan i 1882, og utkom frem til 1887. Sars hadde tidligere (1877–78) utgitt et tidsskrift med lignende navn, *[[Nyt norsk Tidsskrift]]*. I 1892 fikk Sars, Sigurd Ibsen, Arne Løchen og Christen Collin i gang en «Ny række» av tidsskriftet, som fortsatte å utkomme til 1895.

I samtiden ble *Nyt Tidsskrift* regnet for å være radikalt. I Nils Kjærs novelle «Smittekilden» får for eksempel hovedpersonen, som går på en pensjonatskole og abonnerer på tidsskriftet, sitt eksemplar beslaglagt og bebreides at han «forgifter Deres eget sind og utbreder giften blant Deres kamerater».

Av litteratur som opprinnelig ble trykt i *Nyt Tidsskrift* kan nevnes Bjørnsons *[[Støv (Bjørnson)|Støv]]* (1882) og kantaten «Lyset» (1895). I 1882 offentliggjorde Amalie Skram sitt første skjønnlitterære arbeid, novellen «Madam Høiers Leiefolk», her.

## Referanser
Asiamesterskapet i fotball for kvinner 2006

**Asiamesterskapet i fotball for kvinner 2006** ble arrangert i Australia etter at det ble flyttet fra Japan, delvis som følge av at Australia hadde blitt overført til AFC fra OFC. Arrangementet foregikk mellom den 16. og 30. juli 2006. Det var det femtende arrangementet av Asiamesterskapet i fotball for kvinner. I sluttspillet i Australia var det ni lag med. Australia var med for første gang siden 1979. Kina vant finalen for åttende gang. Tapende finalist var Australia. 

Ettersom det hadde gått tre, og ikke to, år, var også mesterskapet en kvalifisering til VM  året etter. Kina var vert, og dermed fikk Australia første direktekvalifiseringsplass. Nord-Korea slo Japan i bronsefinalen, og fikk den andre og siste direkte kvalifiseringsplassen. Japan fikk gå til omspill om den siste plassen mot Mexico.

## Oppsettet
:*For kvalifiseringen, se [[Asiamesterskapet i fotball for kvinner 2006 kvalifisering]]*
Det var ni lag med i sluttspillet. Av disse var vertslandet Australia, samt Kina, Japan, Nord-Korea og Sør-Korea automatisk kvalifisert ettersom de tok de fire første plassene i forrige mesterskap. Det nye med Asiamesterskapet til 2006 var at det var nå organiserte kvalifiseringsrunder for de fire siste plassene.

Deltakerlandene var:

### Gruppe A

 

 
### Gruppe B

## Finalespill
### Semifinaler

### Bronsefinale

### Finale

 
 

## Eksterne lenker
* Tabeller & resultater ved RSSSF.com
Ron Flowers

**Ronald «Ron» Flowers** (født 28. juli 1934 i Edlington ved Doncaster - 12. november 2021) var en engelsk fotballspiller, kjent for sin tid hos Wolverhampton Wanderers FC, og som spiller på s landslag i VM i fotball 1962 og som del av Englands tropp som ble verdensmester på hjemmebane i 1966.

Flowers debuterte for Wolves den 20. september 1952 etter at han hadde gjort ferdig sin militærtjeneste i Royal Air Force. Han var en offensiv midtbanespiller og var med på å vinne tre ligamesterskap med Wolves på 1950-tallet. Totalt spilte han 515 kamper og scoret 37 mål for Wolverhampton-klubben. Han forlot Wolves i 1967 til fordel for Northampton Town FC hvor han senere ble spillende manager. Han eier sports-butikken Ron Flowers Sports, som ligger i Queens Street, sentralt i Wolverhampton.

Han fikk også 49 landskamper for England, og scoret 10 mål. I 2007 fikk han endelig tildelt gullmedalje som verdensmester, etter at FIFA hadde endret reglene for mottakere av medaljer i VM i fotball.

## Meritter
* Engelsk ligamester: 1953-54, 1957-58 og 1958-59
* FA-cupvinner: 1960
* Charity Shield: 1954, 1959 og 1960
* VM i fotball: Verdensmester 1966

## Referanser


## Eksterne lenker
*
Flyulykken i Andes-fjellene 13. oktober 1972

**Flyulykken i Andes-fjellene** var et fly med 45 mennesker som styrtet i Andesfjellene fredag den 13. oktober  1972. De siste 16 overlevende ble reddet den 23. desember 1972. Mer enn en fjerdedel av passasjerene døde i styrten og flere døde av kulden og skadene neste dag.

De overlevende hadde lite mat og ingen mulighet til å gjøre opp varme i det tøffe klimaet, over 10&nbsp;000 fot over havet. De spiste av de døde passasjerene som lå begravet i snøen. Redningsmannskapene fant ikke de overlevende før 72 dager etter styrten da Nando Parrado og Roberto Canessa, etter tolv dagers vandring over Andesfjellene, fant to chilenske gjetere som viste dem vei i sikkerhet.

## Bibliografi
Bibliografi av engelskspråklige tekster og filmer.

**Bøker**
*2006: Parrado, Nando (med Vince Rause) – *Miracle in the Andes: 72 Days on the Mountain and My Long Trek Home*. 
*2005: Read, Piers Paul – Alive: Sixteen Men, Seventy-two Days, and Insurmountable Odds -- The Classic Adventure of Survival in the Andes* (reprint edition)
*1974: Read, Piers Paul –  *Alive: The Story of the Andes Survivors* (first edition)
*1973: Enrique Hank Lopez – *They Lived on Human Flesh* ISBN 0671784145

*'Artikler**
*Dowling, Claudia Glenn. "Still Alive." ''Life Magazine'' (februar 1993): 48–59.

**Filmer*'
* 2023: Society of the Snow
* 2008: *Stranded: I Have Come from a Plane That Crashed on the Mountains*
* 2007: *Trapped: Alive in the Andes* (dokumentar)
* 1993: *Alive* Amerikansk spillefilm fra 1993
* 1993: *Alive: 20 Years Later* (dokumentar)
* 1976: *Supervivientes de los Andes*, omdøpt til *Survive!'' i USA

## Referanser


## Eksterne lenker
* Viven! El Accidente de Los Andes (Official website)
Miryam Shomrat

**Miryam Shomrat** (født 19. april 1942 i Tel Aviv) er en israelsk diplomat. Hun har vært Israels ambassadør til Norge og Island fra 2005 til 2008.

Shomrats familie ble rammet av holocaust. Besteforeldrene forsvant i tyske konsentrasjonsleirer, mens faren satt i Buchenwald og slapp bare ut på betingelse av at han forlot Tyskland.

Shomrat studerte kunst og arkitektur ved kunstakademiet Bezalel i Jerusalem. I 1965 gikk hun inn i utenrikstjenesten, og ble utplassert i Bonn sammen med sin ektemann, som også var diplomat. Senere ble Shomrat stasjonert i Bern, Haag og Berlin (DDR). Hun har også arbeidet ved Europa-desken i det israelske utenriksdepartementet og som protokollsjef, og var Israels ambassadør i Helsingfors i tre år frem til august 2003. 
Som ambassadør i Norge gjorde Shomrat seg bemerket i 2006 ved å gå offentlig ut med kritikk av kongehuset for ikke å støtte jødenes sak 
Denne kritikken ble sterkt imøtegått, ikke minst fra det jødiske miljøet selv.

## Referanser
Asiamesterskapet i fotball for kvinner 2006 kvalifisering

**Kvalifiseringen til [[Asiamesterskapet i fotball for kvinner 2006|Asiamesterskapet i 2006]]** foregikk i Hanoi i Vietnam på My Dinh Stadion. Lagene gikk inn i grupper på tre lag, der de to beste lagene gikk videre til utslagingsrunde. Vinnerne av disse kampene kvalifiserte seg til Asiamesterskapet.

## Gruppe A

## Gruppe B

## Gruppe C

## Gruppe D

* Singapore gikk videre etter myntkast (de hadde riktignok også flere scorede mål, men dette var ikke i bruk da).

## Omspillskamper

Vinnerne gikk videre til sluttspillet.
Foxborough

**Foxborough** er en by i Norfolk County i Massachusetts i USA, cirka 35&nbsp;km sørvest for Boston og 29&nbsp;km nordvest for Providence i Rhode Island.  Innbyggerantallet var 16&nbsp;246 ved folketellingen i 2000. Byen er best kjent Gillette Stadium som er hjemmebanen til New England Patriots i National Football League og New England Revolution i Major League Soccer. «Foxborough» er den offisielle skrivemåten for byens navn, men den alternative skrivemåten **«Foxboro»** er også ofte benyttet.

## Historie
Den første bosetningen ble etablert i 1704. Bystatus fikk den 1778. Foxborough er oppkalt etter Charles James Fox, medlem av det britiske parlamentet for Whigpartiet, som var en sterk supporter av koloniene i årene før den amerikanske revolusjon.

Foxborough var i sin tid hjembyen til verdens største stråhattfabrikk. Den ble grunnlagt av den lokale forretningsmannen E.P. Carpenter. Union Straw Works-bygningen brant ned til grunnen tidlig på 1900-tallet.

Foxborough var sammensatt av små nabolag inntil tidlig på 1900-tallet. Disse inkluderte Foxvale/Paineburgh, som forble delvis uavhengige inntil midten av 1900-tallet; Quaker Hill i South Foxborough; og Lakeview/Donkeyville i West Foxborough.

## Geografi
Ifølge United States Census Bureau har byen et totalt areal på 20,9&nbsp;kvadratmiles (54,1&nbsp;km²), hvorav 20,1&nbsp;kvadratmiles (52,0&nbsp;km²) av området er land og 0,8&nbsp;kvadrat miles (2,1&nbsp;km²) er vann (3,88 %).

## Referanser


## Eksterne lenker
* 
* ''Vital Records of Foxborough, Massachusetts, to the Year 1850''
* State's Foxborough information page
* The Foxboro Reporter (Local Newspaper)
Tjukkholmen

**Tjukkholmen** er en holme foran Blomstrandbreen på nordsiden av Kongsfjorden på Haakon VII Land, Spitsbergen.

Gjennom flere år har Blomstrandbreen ved Ny-Ålesund trukket seg tilbake fra Kongsfjorden, noe som førte til at Tjukkholmen kom til syne i mars 2006. Navnet er inspirert av formen på holmen og oppdageren Torkel Larsen egen kroppsform ifølge eget utsagn.

## Referanser


## Eksterne lenker
*
Sallai Meridor

**Sallai Meridor** (hebraisk: ; født 1955 i Jerusalem) er en israelsk diplomat. Han har vært Israels ambassadør til USA siden 2006.

Meridor er utdannet fra Det hebraiske universitetet i Jerusalem, og tjenestegjorde som etterretningsoffiser i Israels forsvar. Han hadde deretter flere forskjellige stillinger i det israelske forsvars- og utenriksdepartementet.

Før han ble Israels ambassadør til USA var Meridor formann i Jewish Agency for Israel og i World Zionist Organization.

## Eksterne lenker
* Presentasjon på nettsidene til den israelske ambassaden i Washington D.C.
Émile Spannoghe

**Émile Hilaire Spannoghe** var en belgisk fotballspiller som deltok i de olympiske leker 1900 i Paris.

Spannoghe spilte på det belgiske laget *Université de Bruxelles*. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget *Upton Park F.C.* beseiret *Union des Sociétés Françaises de Sports Athlétiques* med 4-0 den 20. oktober 1900. Tre dager senere vant det franske laget over *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
* 1900  Paris -  Bronse i fotball  Belgia

## Referanser


## Eksterne lenker
*
Thommanon

**Thommanon** i Angkor, Kambodsja, er et lite hinduistisk tempel bygget mot slutten av det 11. eller begynnelsen av det 12. århundre, og ferdigstilt under Suryavarman IIs styre (1113–1150). Tempelet ligger 500 meter øst for Seiersporten ved Angkor Thom, rett over veien for det nesten identiske Chau Say Tevoda. 

## Eksterne lenker
*
Ragnhild Løkke

**Ragnhild Løkke** (født 1948) er en norsk grafiker. Hun har utdanning fra Kunstskolen i Trondheim (1975–1977) og Statens kunstakademi (1977–1983).  

Løkkes arbeider er kjøpt inn av blant annet Norsk kulturråd, Nasjonalgalleriet, Riksgalleriet og Trondheim Kunstforening. Hennes bilder er svært minimalistiske, og har ofte bare en enkel grunnflate med små figurer eller mønster på.

## Referanser
Ron Prosor

**Ron Prosor** (født 1958) er en israelsk diplomat. Han har vært Israels ambassadør til Storbritannia siden 2007.

Prosor har en mastergrad i statsvitenskap fra Det hebraiske universitetet i Jerusalem. Han tjenestegjorde i artilleriet i Israels forsvar, og har majors grad. Han er også utdannet fra Israels forsvars skole for bataljonkommandanter.

Prosor gikk inn i det israelske utenriksdepartementet i 1986. I 2004 ble han utnevnt til generaldirektør i israelsk UD, en stilling han hadde frem til 2006. Prosor har også tjenestegjort i Tyskland og i USA.

## Referanser


## Eksterne lenker
* Presentasjon på nettsidene til den israelske ambassaden i London
Yoram Ben-Zeev

**Yoram Ben-Zeev** (født 20. juli 1944) er en israelsk diplomat. Han har siden 2007 vært Israels ambassadør i Tyskland.

Ben-Zeev har en bachelorgrad i internasjonal politikk fra Det hebraiske universitetet i Jerusalem (1970), og har også høyeregradsstudier i Midtøstenkunnskap og statsvitenskap fra samme sted. Han begynte den diplomatiske karrieren i Hongkong i 1973, og har senere tjenestegjort i Manila og Los Angeles, i tillegg til en rekke forskjellige stillinger i det israelske utenriksdepartementet.

## Referanser


## Eksterne lenker
* Presentasjon på nettsidene til den israelske ambassaden i Berlin
Iran under Sommer-OL 1900

**Iran under Sommer-OL 1900**. Det var én sportsutøver fra Iran, en mannlig fekter, som deltok under Sommer-OL 1900 i Paris. Iran vant ikke noen medalje under OL i 1900. 
  
## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Kilder
* Iran under Sommer-OL 1900: Resultater og profilside  på sports-reference.com
Blomstrandbreen

**Blomstrandbreen** er en 18 km lang isbre på Haakon VII Lands sør- og vestside på Spitsbergen. Blomstrandbreen er en dalbre som strekker seg sørvestover fra Isachsenfonna til sørsiden av H.U. Sverdrupfjella og Mercantonfjellet til Blomstrandhamna, Blomstrandhalvøya og Dyrevika i Kongsfjorden. Underveis tar Blomstrandbreen opp flere sidebreer, hvorav de største er Løvlandbreen, Svansbreen, Rantebreen og Konsulbreen.

Tjukkholmen kom til syne da Blomstrandbreen trakk seg tilbake i mars 2006.

Blomstrandbreen ble undersøkt av Adolf Hoel i 1909 og ble sommeren 1911 traversert av Olaf Holtedahl og hans kompanjonger. Breen er oppkalt etter kjemikeren og geologen Christian Wilhelm Blomstrand (1826-1899).

## Referanser
Appelsinpiken (film)

***Appelsinpiken*** er en romantisk dramafilm fra 2009 regissert av Eva Dahr. Den er basert på Jostein Gaarders romanen *[[Appelsinpiken|med samme navn]]* og var en samproduksjon mellom Norge, Tyskland og Spania.

## Handling
*Appelsinpiken* er basert på Jostein Gaarders roman med samme navn. Hovedpersonen er en ung gutt ved navn Georg som en dag finner et langt brev fra sin avdøde far. Brevet forteller blant annet om farens ungdomskjærlighet for den mystiske «appelsinpiken», og etterlater dermed et mysterium for Georg å løse. Historien hopper frem og tilbake mellom farens brev og fremtiden, den unge guttens tanker og hendelsene i farens liv.

## Medvirkende
* Mikkel Bratt Silset	 – 	Georg
* Harald Rosenstrøm – Jan Olav
* Annie Dahr Nygaard – Appelsinpiken/Ung Veronika
* Emilie K. Beck – Stella
* Rebekka Karijord – Veronika
* Glenn Erland Tosterud – Gunnar
* Johannes Piene Gundersen – Georg (6 år)

## Referanser


## Eksterne lenker
*
Royal Jordanian

**Royal Jordanian** er Jordans nasjonale flyselskap og er medlem i Oneworld alliansen.

Royal Jordanian var det første arabiske flyselskapet som ble med i en allianse. Hovedbasen ligger ved hovedstaden Amman. Royal Jordanian ble etablert i 1963 som Alia Airlines.

## Referanser


## Eksterne lenker
*
Banco Ambrosiano

**Banco Ambrosiano** var en italiensk bank som gikk konkurs i 1982. Sentralt i bankens konkurs stod dens direktør Roberto Calvi og hans medlemskap i den ulovlige frimurerlosjen Propaganda Due. Bankens største aksjonær var Vatikanets bank Instituttet for religiøse verk, og det har blitt hevdet at dødsfallet til Pave Johannes Paul I hadde sammenheng med et kriminelt nettverk som var knyttet til Banco Ambrosiano. Disse påstandene inspirerte blant annet en av handlingene i filmen Gudfaren del III. Vatikanets bank ble også anklaget for å kanalisere hemmelige pengeoverføringer fra USA til Solidaritet og Contras ved å benytte Banco Ambrosiano som mellomledd.
Bernard Foccroulle

**Bernard Foccroulle** (født 23. november 1953 i Liège) er en belgisk komponist, organist og operadirektør.

Foccroulle studerte ved musikkonservatoriet i Liège under organisten Hubert Schoonbroodt. Deretter fulgte videre studier hos Xavier Darasse (1934–1992) og Gustav Leonhardt. 

Han ble internasjonalt kjent etter innspillingen av Bachs komplette verker for orgel på ulike historiske orgler, i en samling på 18 CD-er. Han har også spilt samtidsmusikk, blant annet uroppføringer eller plateinnspillinger av verk av komponistene Luciano Berio, Philippe Boesmans, Amy Johansen, György Ligeti og Xavier Darasse. Som komponist har han skrevet verk for orgel, men også kammermusikk, delvis med gambe.

I 1992 ble han direktør for operaen i Brussel.

Bernard Foccroulles datter Alice Foccroulle er en internasjonalt kjent sopran.

## Referanser


## Kilder
* Bosco d’Otreppe: ''De la musique pour toute chose. Portrait de Bernard Foccroulle'', horizonsbruxellois.wordpress.com, 1. mars 2012
Lucien Londot

**Lucien Jean Londot** var en belgisk fotballspiller som deltok i de olympiske leker 1900 i Paris.

Londot spilte på det belgiske laget *Université de Bruxelles*. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget *Upton Park F.C.* beseiret *Union des Sociétés Françaises de Sports Athlétiques* med 4-0 den 20. oktober 1900. Tre dager senere vant det franske laget over *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
* 1900  Paris -  Bronse i fotball  Belgia

## Eksterne lenker
*
Dissolving cellulose

**Dissolving cellulose**, kalles også **dissolvingmasse** og er en cellulosemasse lagd med sulfittprosessen. Massen kokes ekstra lenge i forhold til når man lager papirmasse, men blekes på samme måte. Utbyttet blir lavt (30-35%). Normalt lages denne massen med sulfittprosessen, men sulfatprosessen kan også anvendes ved at man først gjør en sur prehydrolysering for å løse ut hemicellulosen.

Dissolving cellulose anvendes som råvare for en lang rekke cellulosederivater som kalles regenerert cellulose, for eksempel viskose (kunstsilke), cellofan, celluloseacetat, metylcellulose og mye mer.

## Referanser
Terry Paine

**Terence Lionel «Terry» Paine** (født 23. mars 1939 i Winchester) er en engelsk tidligere fotballspiller.
Han er mest kjent for sin lange karriere, hovedsakelig hos Southampton FC hvor han spilte 713 ligakamper, noe som fremdeles er klubbrekord. Han spilte også 111 ligakamper for Hereford United FC. Under VM i fotball 1966 var han med i s tropp som ble verdensmester på hjemmebane. Han spilte totalt 19 landskamper for England.

Etter et halvt år som spiller med amatørkontrakt, ble han i februar 1957 profesjonell fotballspiller for Southampton. Han var ving og spilte like gjerne på høyrekanten som på venstrekanten, noe som gjorde at det nesten alltid var plass til ham på laget. De neste 17 årene spilte han så å si alle Southamptons kamper.

I tiden før spillerbytter var han også lagets førstevalg som reservemålvakt. For Southampton scoret han 160 mål i ligaen, og inkludert cup-kamper fikk han totalt 815 kamper og 187 mål. Han gikk i 1974 over til Hereford United for å bli spillende trener, og han la ikke opp som spiller før i 1977. Det meste av 1980-tallet var han fotballtrener i Johannesburg, før han på slutten av 1980-tallet flyttet tilbake til England for en kort periode for å jobbe i trenerstaben til Coventry City FC.

Terry Paine bor nå i Sør-Afrika der han jobber som fotballkommentator for kanalen Supersport, og har ofte sendinger sammen med tidligere Manchester United FCs tidligere målvakt Gary Bailey der de hovedsakelig kommenterer engelsk ligafotball og Mesterligaen-kamper. Han var også ambassadør for komiteen for Sør-Afrikas søknad om å få arrangere VM i fotball 2010.

Han var i 2007 blant de elleve spillerne i den engelske VM-troppen i 1966 som fikk gullmedaljen tildelt i etterkant, etter at FIFA gjorde om reglene for medaljemottakere under VM i fotball.

Paine er utnevnt til medlem av Order of the British Empire.

## Referanser


## Litteratur
* 
* 

## Eksterne lenker
*
Volvo ÖV4

**Volvo ÖV4**, var Volvos første bil-modell. *ÖV4* står for *Öppen vogn med 4 sylindre*. Modellen ble introdusert på markedet i 1927, men allerede i andre uke av august 1926 sendte Volvo ut en pressemelding med bilder av bilen. Bilen fikk etter hvert kallenavnet Jakob.
Den første masseproduserte produserte bil kjørte ut av fabrikken i Göteborg for salg av Hilmer Johansson på Skjærtorsdag 14. april 1927. I årene 1927-1929 produserte Volvo bare 996 eksemplarer av ÖV4, den ble erstattet i april 1929 av modellen Volvo PV651.
Oslo–Kiel

**Oslo–Kiel** er fergelinje som har vært drevet i over 40 år. Fergelinjen forbinder Oslo i Norge og Kiel i Tyskland. Dagens ferger er eid av Color Line. Tidligere var ruten drevet av Jahre Line.

Bil- og passasjerferjene, Color Magic og Color Fantasy betjener strekningen.

## Tidligere båter på ruten
* MS «Kronprins Harald» (I) 1 (1961–1975)
* MS «Prinsesse Ragnhild» (I) 1 (1966–1980)
* MS «Wesertal» (1973, lån)
* MS «Kronprins Harald» (II) 1 (1976–1987)
* MS «Suffolk» (1977, lån)
* MS «Jalina» (1985–1987, lån)
* MS «Prinsesse Ragnhild» (II) 1 (1981–2004)
* MS «Kronprins Harald» (III) 1 (1987–2007)

1 Romertallene mener ikke at det er en Kr. prins Harald I og II. Daværende Jahre Line oppkalte den nye fergen etter båten som blir avløst som at den første Kr. prins Harald gir navnet sitt videre til den nye fergen, Kr. prins Harald som da blir nr. 2 i rekken med samme navn. Samme metode med Prinsesse Ragnhild I og II.
Ungarn under Sommer-OL 1904

**Ungarn under Sommer-OL 1904**. Fire sportsutøvere fra Ungarn, alle menn, deltok i to sporter, friidrett og  svømming, under Sommer-OL 1904 i St. Louis. Ungarn kom på femteplass med medaljefordelingen to gull-, en sølv- og en bronsemedalje. OL-troppen besto av to friidrettsutøvere og to svømmere.  

## Medaljer

## Medaljevinnerne
Jørn Fevang

**Jørn Fevang** (født 1960) er en norsk komponist, organist og kordirigent. Fra 1992 til 2025 var han kantor i Bragernes kirke.

## Utdannelse
Fra 1969 til 1979 fikk han undervisning i klaver og orgel av Leiv Berulfsen i Sandar kirke. Han er utdannet fra Norges musikkhøgskole 1979–1985. 

## Kunstnerisk virke
Fra 1987 til 1992 var han kantor i Lilleborg kirke i Oslo og fra 1992 til 2025 var Fevang kantor i Bragernes kirke i Drammen og dirigent for Bragernes Kantori, Bragernes kirkes guttekor og Bragernes kirkes solistensemble. Sammen med sin kone Beate Strømme Fevang fikk han Drammen kommunes kulturpris både i 2005 og 2025. Med korene i Bragernes har han oppført flere verker for kor og orkester.

Fevang har komponert korstykket «Te Deum» til Bragernes kirkes 150-årsjubileum i 2021 og motetten «Jorden hører Herren til» for Bragerneskorenes 30-årsjubileum i 2023. Til advent i 2024 skrev han verket «Eructavit cor meum», og i 2025 «Domine Dominus noster».

Fevang har sittet i flere sentralkirkelige råd og utvalg. Han var lærer i messesang og gudstjenesteøvelser ved Menighetsfakultetet gjennom mange år. Fra 2010 var han medlem av komiteen for ny utgave av Norsk salmebok i Den norske kirke. Han har skrevet bidrag til flere festskrift, tilegnet blant andre Søren Gangfløt, Ove Kristian Sundberg, Magnar Mangersnes, Terje Kvam, Trond H.F. Kverno og Kjell Mørk Karlsen. 

Fevang er Sankt Hallvard Ordens-kantor og medlem av *Ordens Kanseliet*.

## Referanser
Australia under Sommer-OL 1904

**Australia under Sommer-OL 1904**. To sportsutøvere fra Australia, begge menn, deltok i henholdsvis friidrett og svømming under Sommer-OL 1904 i St. Louis. Svømmeren Frank Gailey vant fire medaljer.  

## Medaljer

## Kilder
* Resultater og profilside  på sports-reference.com
Leknessund

**Leknessund** er ei bygd lengst nord på øya Sula i Solund kommune i Vestland. Fra bygda er det utsikt østover mot Åfjorden, nordover mot Atløyna, Bulandet, Værlandet og Alden, og vestover mot Færøyna og Buskøyna.

Innbyggertall for Færøy-Leknessund grunnkrets, som også omfatter Færøyna, Buskøyna og Saltskoren:

## Referanser
Volvo YCC

**Volvo YCC** er en konseptbil utviklet av en gruppe kvinner. Bilen skulle inkludere kvinner, men den skulle ikke ekskludere menn. Konseptbilen er en ikke kjørbar fullskala modell, som i dag står på Volvo Museum i Arendal i Göteborg. 
Det fortrinnsvis kvinnelige teamet hos Volvo begynte å utvikle YCC (Your Concept Car), og de hadde en teori: Hvis du innfrir kvinners forventninger, vil du overgå menns forventninger. Omfattende markedsundersøkelser viste at teorien er riktig i forhold til biler i luksus-klassen. Kvinner som kjøper luksusbiler er de mest krevende kundene. De vil ha alt som menn ønsker når det gjelder ytelse, prestisje, stil og kvalitet. Men de ville ha mer: 
*Smart lagring 
*En bil som er lett å komme seg inn og ut av
*En god visjon 
*Evne til å tilpasse bilen 
*Minimalt vedlikehold 
*Lett å parkere

YCC team visste derfor fra starten derfor hvilke oppgaver de måtte løse. Fjorten måneder senere presenterte de konseptet YCC på bilutstillingen i Genève i 2004.
Sør-Afrika under Sommer-OL 1904

**Sør-Afrika under Sommer-OL 1904**. Åtte sportsutøvere fra Sør-Afrika, alle menn, deltok i to sporter, friidrett og tautrekking, under Sommer-OL 1904 i St. Louis. Sør-Afrika vant ikke noen medaljer. OL-troppen besto av tre friidrettsutøvere og fem tautrekkere.   

## Medaljer
George Eastham

**George Edward Eastham** (1936–2024) var en engelsk fotballspiller kjent for sin tid som spiller hos Newcastle United FC, Arsenal FC og Stoke City FC. Han spilte 19 landskamper for , blant annet under VM i fotball 1962, og han var en del av troppen som ble verdensmester på hjemmebane i 1966. Han er også kjent for en rettssak i 1963 da han gikk til sak mot Newcastle for å bedre klubb og spiller angående spillernes forpliktelser overfor klubbene. Man kan si at denne saken var en forgjenger for Bosman-dommen.

## Fotballkarriere
Han startet sin karriere som profesjonell spiller i 1956 da han gikk fra den nordirske klubben Ards til Newcastle, der han var i fire sesonger og spilte 125 kamper og scoret 34 mål. Det var under oppholdet i Newcastle at han kom på kant med klubbledelsen da de ikke hadde klart å skaffe han et hus som var beboelig, ifølge Eastham. Dessuten hadde klubben forsøkt å hindre ham i å spille U23-landskamper for England.

Ettersom hans kontrakt utløp i 1959 ønsket han ikke å fornye den, og han forlangte å bli solgt til en annen klubb. Dette nektet Newcastle-ledelsen og pekte på kontrakt-ordlyden om at «når spilleren ønsker å listes for salg, forblir spilleren klubbens eiendom inntil klubben finner det for godt å selge spilleren. Spillerlisensen beholdes av klubben». 

Eastham sa senere:
«Kontraktene kan binde oss til en klubb for livstid. De fleste ville kalt dette en ‘slavekontrakt’. Vi hadde praktisk talt ingen rettigheter og som oftest tjente en hvilken-som-helst på tribunen mere enn vi som var ute på banen. Ikke at det er noe galt med det, men de hadde friheten til å bevege seg fritt på arbeidsmarkedet. De kunne skrive en oppsigelse og begynne i en annen jobb. Det kunne ikke vi og det var feil.» Eastham gikk så til streik, og flyttet sørover for å selge kork i Guildford i Surrey. I oktober 1960 ga Newcastle til slutt opp, og solgte han til Arsenal for 47 500 pund. 

Men med spillerunionen i ryggen tok han saken til høyesterett, og i 1963 møttes Eastham og Newcastle igjen. Dommeren ga Eastham delvis medhold da det var urimelig at klubbene kunne «eie» spillerne på den måten. Han fikk ikke medhold i at Newcastle skylte ham penger, da dommeren mente at han ikke hadde krav på lønn under streik.

Han spilte så i Arsenal i seks år før han i 1966 ble kjøpt opp av Stoke. Her spilte han til han la opp som aktiv spiller i 1974. Han fortsatte i trenerstaben til klubben, og ble i 1977 ansatt som manager i Stoke. Men etter bare ti måneder i sjefsstolen fikk han sparken på grunn av dårlige resultater.

## Personlig
I 1978 flyttet Eastham til Sør-Afrika der han startet opp en sportsbutikk samtidig som han var trener for fargede barn (han var en aktiv motstander av apartheid). Han ble også formann i Arsenals sørafrikanske supporterklubb.

Som en av elleve andre fra Englands tropp under VM i 1966, ble han i 2007 tildelt gullmedaljen som verdensmester, etter at FIFA hadde endret reglene for medaljører under VM i fotball.

Eastham ble utnevnt til offiser av Order of the British Empire.

## Se også
* Bosman-dommen

## Referanser


## Eksterne lenker
*
Den frivillige milits for nasjonal sikkerhet

**Den frivillige milits for nasjonal sikkerhet** (italiensk *Milizia Volontaria per la Sicurezza Nazionale*, forkortet MVSN) var en paramilitær og fascistisk organisasjon i Italia før og under andre verdenskrig. Militsen ble utelukkende brukt av fascistpartiet Partito Nazionale Fascista, og soldatene sverget troskap til partilederen Benito Mussolini, ikke kong Viktor Emmanuel III. Militsen ble etter hvert kalt *camisie nere*, «svartskjorter», etter fargen på uniformene. Dette ble siden en fellesbenevnelse på en rekke fascistiske organisasjoner i og utenfor Italia.

Militsen hadde sin opprinnelse i de paramilitære gatekjemperne *squadristi*, som ble etablert i 1919, og som i 1922 deltok i marsjen mot Roma under Mussolinis statskupp denne høsten. Samme år ble *squadristi* omorganisert under navnet *milizia*, med underavdelinger kalt *bandiere*. 1. februar 1923 ble bevegelsen igjen omorganisert, etter en beslutning i Det store fascistiske rådet, og omdøpt til «den frivillige milits for nasjonal sikkerhet». De neste 20 åra ble korpset Mussolinis personlige hær som skulle beskytte ham, men svartskjortene innsats var ofte enda dårligere enn de regulære militærstyrkenes, og de forhindret ikke at han ble styrtet i et kupp i 1943.

Militsen eksisterte frem til den italienske våpenhvilen i 1943. Den italienske sosialrepublikk som befant seg i det nordlige Italia på tysk-okkupert område, omdannet militsen til Italias republikanske nasjonalgarde.
ldelige oppgjør med sosialistene vant de kontroll over deler av Italia. Marsjen mot Roma i oktober ble en maktdemonstrasjon som sikret Mussolini statsministerposten. 

Delvis etter inspirasjon fra MVSN dannet Adolf Hitler og hans nazistparti NSDAP egne halvmilitære korps i Tyskland, først i Sturmabteilung (SA) som bestod av uniformerte «gatebøller», siden for ideologiske elitetropper i Schutzstaffeln (SS).

## Se også
* Svartskjorter, kallenavn for MVSN og fascister generelt

## Eksterne lenker
*
Birgit Heeb-Batliner

**Birgit Heeb-Batliner** (født 14. oktober 1972 i Mauren som *Birgit Heeb*) er en tidligere liechtensteinsk alpinist.

I løpet av karrieren vant hun ett verdenscuprenn, storslalåmrennet i Park City 21. november 2002. I tillegg har hun en andreplass i storslalåm bak Anna Ottosson 23. januar 2000 i Cortina d'Ampezzo og tre tredjeplasser (Park City 1998, Lienz 1999 og Bormio 2000).

Under OL 1994 i Lillehammer ble hun nr. 11 i storslalåm, og under OL 1998 i Nagano ble hun nummer 9. Under VM 1996 i Sierra Nevada ble hun nr. 7 i storslalåm, 1999 i Vail nr. 12, 2001 i St. Anton nr. 5 og 2003 i St. Moritz nr. 10.

Hun la opp etter sesongen 2002/03.

## Verdenscupseire

## Referanser


## Eksterne lenker
*
Rob Boyd

**Rob Boyd** (født 15. februar 1966 i Vernon, Britisk Columbia, egentlig *Robert A. R. Boyd*) er en canadisk tidligere alpinist. Fra 1985 kjørte han for Canadas landslag, som var under oppbygning foran OL 1988 i Calgary. I løpet av en 12-årig karriere vant han tre utforrenn i verdenscupen. Han deltok i ett OL og kvalifiserte seg til seks verdensmesterskap. I 1989 ble han den første kanadieren som vant et verdenscuprenn i sitt eget hjemland.

## Verdenscupseire

## Referanser


## Eksterne lenker
*
FNs sikkerhetsråds resolusjon 1860

**FNs sikkerhetsråds resolusjon 1860** var en resolusjon av FNs sikkerhetsråd som oppfordret til øyeblikkelig våpenhvile i Gaza under Israel–Gaza-konflikten 2008–2009, med den følge at Israel trekker seg ut og at forsyninger med mat, drivstoff og medisinsk utstyr uhemmet skulle kunne føres inn i området, samt innføring av økt internasjonal innsats for å forhindre smugling av våpen og ammunisjon. Den ble godkjent av FN med støtte fra 14 medlemsstater, og kun én avsto fra å stemme (Amerikas forente stater), den 9. januar 2009, etter 13 dagers krigføring mellom Israel og Hamas. Som forklaring på at USA avsto fra å stemme forklarte Condoleezza Rice at de først ønsket å se utfallet av Egypts fredsforhandlinger. De tillot resolusjonen å bli gjennomført, da de mente den var et skritt i riktig retning.

## Referanser


## Eksterne lenker
*  Teksten til FNs sikkerhetsråds resolusjon 1860 (PDF)
Christine Thomassen

**Christine Thomassen** (født 14. november 1977 i Oslo) er en norsk danser oppvokst i Kristiansund, nå bosatt i Oslo. Hun er kjent som en av Norges fremste ballettdansere.

Christine Thomassen startet sin karriere ved Kristiansund Operaens Ballettskole 3 år gammel. Hun flyttet til England for studier på Elmhurst Ballet School i 1991. I 1993 ble hun tatt opp ved Royal Ballet School i London, hvor hun fullførte sin profesjonelle utdannelse. Hun har danset i Nasjonalballetten fra 1996 og som solist siden 2003. I 2002 var hun engasjert ved English National Ballet.

Christine Thomassen har danset alle de store rollene i Nasjonalballettens klassiske og moderne repertoar. Fra det klassiske repertoaret kan nevnes roller som Giselle, Tornerose, Julie, Kitri i Don Quixote og Sukkerféen i Nøtteknekkeren. I kompaniets moderne repertoar har hun hatt fremtredende roller i de fleste ballettene skapt av Kylián, Lightfoot/Leon, Duato, Forsythe, Ek og Strømgren. Flere store roller er også blitt kreert spesielt for henne av ledende koreografer. Hun mottok Dansekritikerprisen for sin hovedrolle i Mats Eks Tornerose i 2001. Hun ble igjen nominert til Dansekritikerprisen for sin tolkning av Julie i Corders Romeo & Julie i 2011. Christine Thomassen har også mottatt Esso-prisen.

Christine Thomassen har i en årrekke representert Nasjonalballettens dansere som tillitsvalgt, og vært leder av Oslo Ballett Forening. Hun har sittet i den rådgivende gruppen for DNO&Bs styre ved ansettelse av ballettsjef, sittet i jury for opptak til Kunsthøyskolen i Oslo og for ulike ballettkonkurranser, og flere år vært organisator for dansernes medvirkning i Musikkfest i Hardanger. I flere sammenhenger har hun også hatt oppdrag i forbindelse med DNO&Bs samarbeid med Olympiatoppen, og fungert som faglig representant i Norge og utlandet. Hun har også gitt undervisning/coaching i Nasjonalballetten, KHIO og Kristiansunds Operaens Ballettskole.

Christine Thomassen er gift med den islandske danseren Kári F. Bjørnsson. De fikk en sønn i 2014.

## Premier
* Dansekritikerprisen 2001 for *Tornerose av Mats Ek*
* Esso prisen 2002

## Referanser
Hadise

**Hadise Açıkgöz** (født 1985), mest kjent som bare **Hadise**, er en The Music Factory-prisvinnende belgisk R&B-sanger av tyrkisk opprinnelse. Hun er også en TV-vert i både Tyrkia og Belgia. Hun er kjent for sine hitsingler «Stir Me Up», «My Body», «Deli Oğlan» og «Aşkkolik».

Siden starten av karrieren har Hadise sluppet to studioalbum, «Sweat» og «Hadise», i både Belgia og Tyrkia. Hun jobber for tiden med sitt tredje studioalbum, som ble nevnt på hennes offisielle MySpace-side.

Hadise representerte Tyrkia i Eurovision Song Contest 2009 med sangen «Düm Tek Tek». Hun var den første som ikke er født i Tyrkia, til å representere landet.

Hadise er kjent for sine unike sanger som eksperimenterer med R&B og tyrkisk popmusikk.

## Diskografi
### Album

### Singler

## Referanser


## Eksterne lenker
* 
* 
* 
*
Grøftetildragelsesmysteriet

***Grøftetildragelsesmysteriet*** er en roman av den norske forfatteren Thure Erik Lund, utgitt i 1999. 

Romanen gir en overveldende skildring av samtid, kulturpolitikk, meningen med livet, forholdet by-land og sivilasjonskritikk. I dens første del, «Åndsmennesket», skriver hovedpersonen Tomas Olsen Myrbråten på en betenkning for Kulturdepartementet, et oppdrag han later til å forakte. I andre del, «Livet viser seg fram», flytter han *hjem til bygda* sammen med kjæresten Helene; et prosjekt som går i hundene. I tredje del, «Skoggangsmannen», rømmer hovedpersonen til skogs, før han *vender tilbake* mot slutten av boka. 

Dagbladets anmelder Øystein Rottem skrev at «*deler av denne boka likner en intellektuell heisekran som med sine luftige paradokser og steinharde resonnementer løfter og tynger på samme tid, svinger oss rundt og holder oss svevende i en konstant tilstand av svimmel tankeflukt. Andre deler likner et grovinnstilt treskeverk som spytter ut bannskap og råttenskap, slimete kroppssmetaforer og stinkende avfall i en stri strøm som etterlater oss i en oppløst tilstand av kvalmende ubehag*.». NRKs anmelder Tom Egil Hverven sa at «*Alt dette fortelles i et språk så intenst, så oppfinnsomt, så kritisk og så kjærlig at det knapt finnes make i samtidslitteraturen. *».

*Grøftetildragelsesmysteriet* ble i en Dagbladet-serie sommeren 2006 kåret til en av de 25 beste romanene fra de siste 25 år.  

## Referanser
Counter-Strike: Condition Zero

***Counter-Strike: Condition Zero*** er oppfølgeren til spillet Counter-Strike fra 1999. Spillet ble lansert 23. mars 2004.

Det har bedre grafikk enn forgjengeren, og i dette spillet kan du både spille mot datamaskiner (bots) og online mot andre spillere.
## Referanser


## Eksterne lenker
*
Ronaldo (andre betydninger)

**Ronaldo** kan vise til:
*Ronaldo (navn), et mannsnavn
*Ronaldo Luiz Nazário de Lima (f. 1976), brasiliansk fotballspiller
*Ronaldo «Ronaldinho» de Assis Moreira (f. 1980), brasiliansk fotballspiller
*Cristiano Ronaldo dos Santos Aveiro (f. 1985), portugisisk fotballspiller
MF «Hjelmeland»

**MF «Hjelmeland»** kan vise til:

*MF «Fusa» (1969), som het MF «Hjelmeland» fra 1987 til 1992
*MF «Hjelmeland» (1992), søsterskip til MF «Høgsfjord» (1992)
Jon Rognlien

**Jon Rognlien** (født 28. juni 1960 i Oslo) er en norsk litteraturkritiker, forfatter og oversetter. 

Rognlien er utdannet cand. philol. i italiensk litteratur fra Universitetet i Oslo med hovedoppgave om Federico Fellinis univers i lys av Dantes *[[Guddommelige komedie]]* og andre klassiske skildringer av reiser i det hinsidige: «Smertens by, en tur i de nedre skiktene av Federico Fellinis filmer». 

Han har blant annet oversatt Dave Eggers, Paul Auster, Sam Shepard, Andrew Miller, Tennessee Williams, Umberto Eco, Roberto Saviano, Niccolò Ammaniti, Diego Marani og Andrea Camilleri i tillegg til om lag to hundre spillefilmer på kino, de fleste for Arthaus, stiftelsen for filmkunst. Han har også oversatt de tolv albumene som utgjør Hugo Pratts tegneseriesyklus om Corto Maltese.

Fra 1979 til 1983 var han ansatt i halv stilling som redaksjonssekretær i *[[Gateavisa]]*. I 1980-årene designet han platecovere og jobbet som lysdesigner, blant annet for Raga Rockers og Babij Jar (band). Fra 2003 var han tilknyttet Kaderprosjektet som forsker på norsk og internasjonal maoisme. I 2009 utga han *Den store ml-boka* - *norsk maoisme sett nedenfra,* en samling essays og intervjuer fra prosjektet, med bidrag fra Nik Brandal. 

Som litteraturkritiker har han vært tilknyttet *[[Klassekampen]]*s bokmagasin, *[[Morgenbladet]]* og NRK P2. Siden 2010 har han skrevet litteraturkritikk og kommentarer i *[[Dagbladet]]*.
## Diskografi
* Kjøtt: *[[Kjøtt (album)|Kjøtt]]* (1980)
* De Sjenerte: *Si ja til De Sjenerte* (1981)
* Johnny Yen Bang!: *Folk i gata* (1981)
* Dobbel V/Hiss: *[[Geometri (EP)|Geometri]]* (1981)
* Raga Rockers: *[[The Return of the Raga Rockers]]* (1983)
* Raga Rockers: *[[Maskiner i Nirvana]]* (1985)
* Raga Rockers: *[[Forbudte følelser]]* (1988)
* Raga Rockers: *[[Rock'n'Roll Party]]* (1990)

## Referanser
FN-resolusjon

En **[[FN]]-resolusjon** er en formell tekst vedtatt av et FN-organ. Selv om ethvert FN-organ kan utgi resolusjoner, blir de fleste i praksis utgitt av FNs sikkerhetsråd eller generalforsamling.